hotchpotch/miracl-hf-unified huggingface dataset:
Deron Williams
Deron Michael Williams (s. 26. kesäkuuta 1984 Parkersburg, Länsi-Virginia) on yhdysvaltalainen koripalloilija, joka pelasi NBA:ssa vuosina 2005–2017. Pelintekijän paikkaa pelannut Williams pelasi ennen NBA:han siirtymistään Illinois'n yliopiston koripallojoukkueessa.
Williams varattiin NBA:han kolmantena Andrew Bogutin ja Marvin Williamsin jälkeen. Tulokaskaudellaan Utah Jazzissa Williams teki keskimäärin 10,8 pistettä ja 4,5 koriin johtanutta syöttöä pelaamissaan 80 runkosarjaottelussa. Kauden jälkeen hänet valittiin tulokkaiden ykköstähdistökentälliseen. Williams oli NBA:n vuoden tulokkaaksi valitun Chris Paulin lisäksi ainoa, joka sai vuoden tulokkaan äänestyksessä ykkössija-äänen.
Kauden 2006–07 Williams pelasi joukkueessaan aloittavana pelintekijänä. Kausi alkoi joukkueen kannalta hyvin, sillä kauden 13 ensimmäisestä pelistä vain yksi päättyi Jazzin tappioon. Myös Williamsin kausi alkoi hyvin, sillä näissä 13 pelissä hän saalisti viisi tupla-tuplaa. Williamsin toisen NBA-kauden keskiarvot runkosarjassa olivat 16,2 pistettä ja 9,3 koriin johtanutta syöttöä. Syöttökeskiarvo oli NBA:n toiseksi paras. Vain Steve Nash 11,6 keskiarvollaan ylsi parempaan. Kauden aikana Williams paransi yksittäisen ottelun parasta pistemääräänsä 31:een ja syöttömääräänsä 21:een.
Maaliskuussa 2011 Williams siirtyi New Jersey Netsiin pelaajakaupassa, jossa Jazz sai vaihdossa Derrick Favorsin, Devin Harrisin, kaksi ensimmäisen kierroksen varausvuoroa ja rahallisen korvauksen. Heinäkuussa 2011, kun NBA:ssa oli alkanut työsulku, Williams teki sopimuksen turkkilaisen Beşiktaşin kanssa. Työsulun päättymisestä sovittiin marraskuussa ja NBA-kausi 2011–2012 pääsi alkamaan joulukuussa, jolloin myös Williams palasi NBA:han ja Netsiin. Hän ehti edustaa Beşiktaşia 15 ottelussa ja seura jäädytti hänen pelinumeronsa, numeron kahdeksan.
Maaliskuussa 2012 Williams heitti henkilökohtaisen piste-ennätyksensä NBA:ssa pelatessaan New Jersey Netsin joukkueessa Charlotte Bobcatsia vastaan. Hänen tekemänsä 57 pistettä olivat myös Netsin seuraennätys. Heinäkuussa 2012 Williams teki nimensä Brooklyn Netsiksi muuttaneen seuran kanssa viisivuotisen ja 98 miljoonan dollarin arvoisen jatkosopimuksen.
Heinäkuussa 2015 Williams siirtyi Dallas Mavericksiin kaksivuotisella, yhteensä 10 miljoonan dollarin sopimuksella. Helmikuussa 2017 hän siirtyi loppukaudeksi Cleveland Cavaliersiin, joka selviytyi NBA:n loppuotteluihin mutta hävisi.
Williams nostettiin Yhdysvaltain miesten koripallomaajoukkueeseen toukokuussa 2007. Hän pelasi Yhdysvaltain joukkueessa koripallon Amerikan-mestaruuskilpailuissa 2007, joissa Yhdysvallat voitti Amerikan-mestaruuden sekä varmisti paikan Pekingin kesäolympialaisiin 2008.
Williams kuului Pekingissä olympiakultaa voittaneeseen joukkueeseen. Toisen olympiakultansa hän voitti Lontoossa 2012.
Ryan Sheckler
Ryan Allen Sheckler (s. 30. joulukuuta 1989 San Clemente, Kalifornia) on yhdysvaltalainen ammattilaisrullalautailija. Ryan siirtyi ammattilaiseksi ollessaan 13-vuotias ja on voittanut monia palkintoja. Ryan Sheckler on esiintynyt pääosassa omassa "Life of Ryan" -realitysarjassaan MTV:llä.
Sheckler syntyi San Clementessä, Kalifornian osavaltiossa. Hänellä on kaksi nuorempaa veljeä, Shane ja Kane. Hänen perheeseensä kuuluu myös manageri-äiti Gretchen ja isä Randy, jotka ovat eronneet.
Ensimmäisen kerran Sheckler nousi isänsä skeittilaudalle ollessaan vasta puolentoista vuoden ikäinen. Kolme vuotta hän kantoi skeittilautaa aina mukanaan, kunnes hän pyysi neljävuotiaana itselleen oman ensimmäisen lautansa.
Sheckleristä tuli 13-vuotiaana ammattilainen voitettuaan X Games -nimisen kisatapahtuman vuonna 2003. Samana vuonna hän voitti myös Gravity Games-, Vans Triple Crown- ja Slam City Jam -kilpailut. Ryan Sheckler on ansioitunut myös CASL ("California Amateur Skateboarding League") -seurassa, johon hän liittyi kesällä 1995. Sheckler on tehnyt ennätyksen voittamalla kolme AST Dew Touria peräkkäin.
Vuonna 2008 Sheckler voitti X Games -kisat toisen kerran. Kahdeksantoistavuotiaana Sheckler saavutti neljännen sijan Maloof Cup -kilpailussa. Sheckler voitti kolmannen kerran X Gamesin vuonna 2010.
"Life of Ryan" on MTV:llä esitettävä tositelevisiosarja, joka seuraa Shecklerin elämää. Sarjan nimi on saanut vaikutteita Monty Python -ryhmän elokuvasta "Brianin elämä" ("Life of Brian").
Sarjaa on tehty kolmen tuotantokauden verran. Ensimmäisen tuotantokauden esittäminen alkoi Yhdysvalloissa elokuussa 2007, toinen tuotantokausi tammikuussa 2008 ja kolmas tuotantokausi tammikuussa 2009. Kahden ensimmäisen kauden aikana jaksoja on ilmestynyt yhteensä 23, ja yhden jakson pituus on 22 minuuttia.
Andrew Bogut
Andrew Michael Bogut (s. 28. marraskuuta 1984) on australialainen koripalloilija.
Bogut syntyi kroatialaisille maahanmuuttajavanhemmille Melbournessa ja pelasi yliopistotasolla Utahissa. Bogut, 213-senttinen sentteri, sai vuonna 2005 vuoden parhaan yliopistopelaajan Naismith College Player of the Year -palkinnon.
Bogut aloitti NBA-uransa vuonna 2005 hänet ensimmäisellä vuorolla varanneessa Milwaukee Bucksissa. Hänet valittiin tulokaskaudellaan ja kaudella 2009–2010 . Hän sijoittui jälkimmäisellä NBA:n torjuntatilaston toiseksi ja saavutti ammattilaisvuosiensa parhaan pistekeskiarvon 15,9. Kaudella 2010–2011 hänen torjuntakeskiarvonsa 2,6 oli koko liigan paras.
Bogut edusti Milwaukee Bucksia seitsemällä kaudella. Maaliskuussa 2012, kesken kauden 2011–2012, hän ja Stephen Jackson siirtyivät Golden State Warriorsiin pelaajakaupassa, jossa Bucks sai vaihdossa Kwame Brownin, Monta Ellisin ja Ekpe Udohin. Bogut voitti Warriorsissa ensimmäisen NBA-mestaruutensa vuonna 2015.
Keväällä 2016 Warriors ylsi jälleen loppuotteluihin Cavaliersia vastaan. Bogut loukkaantui viidennessä loppuottelussa, ja hänen puuttumisensa heikensi Warriorsin korinaluspeliä. Sittemmin Bogut on edustanut Dallas Mavericksia, Cleveland Cavaliersia ja syyskuusta 2017 Los Angeles Lakersia.
Bogut kuului Australian koripallomaajoukkueeseen muun muassa vuoden 2004 kesäolympialaisissa Ateenassa, vuoden 2006 MM-kilpailuissa Japanissa ja vuoden 2008 kesäolympialaisissa Pekingissä.
9×19 mm Parabellum
9×19 mm Parabellum (C.I.P.:n nimitys "9 mm Luger") on "Deutsche Waffen und Munitionsfabriken"in palveluksessa olleen Georg Lugerin aiemmasta 7,65×22 mm Parabellum -patruunasta vuonna 1902 kehittämä patruunatyyppi Parabellum P08 -pistoolia varten.
9×19 mm Parabellum -patruunaa käytetään pistoolien lisäksi myös konepistooleissa ja pistoolikaliiperisissa karbiineissa.
9×19 mm Parabellum -patruunan tyhjä hylsy (nalleineen) painaa noin 4,05 grammaa.
Raymond Felton
Raymond Bernard Felton, Jr. (s. 26. kesäkuuta 1984) on yhdysvaltalainen koripalloilija. Hän syntyi Marion-nimisessä kaupungissa Etelä-Carolinassa ja pelasi Latta High Schoolin jälkeen yliopistotasolla Pohjois-Carolinan yliopistossa.
Felton, 1,85-metrinen pelintekijä, on vuoden 2002 "Naismith Prep Player of the Year" -palkittu.
Felton varattiin ensimmäisen kierroksen viidentenä vuoden . Kaudella 2018–2019 hänen seuransa on Oklahoma City Thunder. Hän on pelannut myös Charlotte Bobcatsissa, Denver Nuggetsissa, Portland Trail Blazersissä, New York Knicksissä, Dallas Mavericksissä ja Los Angeles Clippersissä.
Ma Ying-jeou
Ma Ying-jeou (s. 13. heinäkuuta 1950 Hongkong) on ollut Kiinan tasavallan eli Taiwanin presidentti vuodesta 2008 vuoteen 2016. Hän on aiemmin toiminut oikeusministerinä, Taipein pormestarina sekä Kuomintang-puolueen puheenjohtajana vuosina 2005−2007. Hän voitti presidentinvaalit maaliskuussa 2008.
Man suurimpana saavutuksena pidetään parantuneita suhteita manner-Kiinaan, joka on muun muassa taannut Taiwanille mahdollisuuden päästä mukaan Maailman terveysjärjestön yleiskokoukseen. Kriitikkojen mukaan hän on tosin antanut myös liian paljon myönnytyksiä kansantasavallalle.
Heart of Midlothian FC
Heart of Midlothian Football Club (epävirallisemmin vain Hearts) on jalkapalloseura Skotlannin pääkaupungista Edinburghista. Se perustettiin vuonna 1874 ja sen edustusjoukkue pelaa maan korkeimmalla sarjatasolla, Skotlannin valioliigassa. Seura oli yksi alkuperäisen Skotlannin liigan perustajista vuonna 1890. Saavutuksinaan sillä on neljä liigamestaruutta, kahdeksan Skotlannin cupin voittoa ja neljä liigacupin voittoa.
Heartsin kotistadion on yli 17 000 -paikkainen Tynecastle, joka avattiin jo vuonna 1886. Seuran paikallisvastustaja on Hibernian.
Seuran nykyinen pääomistaja on skotlantilainen IT-miljonääri Ann Budge, jonka johtama BIDCO 1874 osti konkurssiin menneiden Ūkio banko investicinė grupėn (ŪBIG) ja Ūkio bankasin omistusosuudet vuonna 2014. ŪBIGia ja Ūkio bankasia johti venäläis-liettualainen Vladimir Romanov, jonka poika Roman toimi Heartsin puheenjohtajana.
Natalie Cassidy
Natalie Ann Cassidy (s. 13. toukokuuta 1983) on brittiläinen näyttelijä. Hän syntyi Lontoon Islingtonissa ja opiskeli lapsena Anna Scher Theatre Schoolissa.
Cassidy tuli tunnetuksi varsinkin roolistaan Sonia Fowlerina televisiosarjassa "EastEnders". Hän ilmoitti jättävänsä osan vuonna 2006 ja on sittemmin siirtynyt muihin projekteihin.
Cassidy on palkittu kahdella British Soap Awardilla vuosina 2001 ja 2004. Hän osallistui "Strictly Come Dancing" -ohjelman seitsemännelle kaudelle vuonna 2009.
Nuolimonnit
Nuolimonnit ("Otocinclus") on eteläamerikkalaisten imumonnien suku, jonka monia lajeja pidetään myös akvaarioissa. Akvaarioharrastajat kutsuvat niitä lempinimellä otot. Kalojen tunnistaminen lajilleen on joskus vaikeaa.
Nuolimonnit jäävät pieniksi, yleensä alle viisisenttiseksi. Pienikokoisin laji "Otocinclus tapirape" kasvaa tuskin 2,5 cm pitkäksi, ja suurinkin, "Otocinclus flexilis", on kooltaan vain 5,5 cm. Nuolimonneille tyypillinen vartalonmuoto on litteä ja haarniskoitu, ja suu sijaitsee kokonaan kalan vatsapuolella.
Nuolimonneja elää luonnossa Etelä-Amerikassa. Akvaariokauppaan tulevat yksilöt on usein kasvatettu Aasiassa.
Nuolimonnit munivat tahmeita mätimunia, eivätkä huolehdi niistä kudun jälkeen, toisin kuin monet muut monnilajit. 
Monet lajit ovat varsin arkoja ja sopivat parhaiten rauhallisten lajien seuraan akvaarioon, jossa on piilopaikkoja.
Vaikka nuolimonnit ovat pienikokoisia, niille suositellaan melko isoa akvaariota, jotta veden laatu pysyy varmasti hyvänä.
Nuolimonneille sopii kirkas, virtaava ja hapekas vesi, jonka lämpötila on 21–28 astetta ja pH 6–7,5. Ravintona on pääasiallisesti kasvispitoinen ruoka.
Antinous (tähdistö)
Antinous on nykyään käytöstä poistunut tähdistö, joka sijaitsi Kotkan eteläpuolella. Tähdistön loi Rooman keisari Hadrianus mahdollisesti itsemurhan tehneen rakastajansa Antinouksen muistoksi vuonna 132. Myöhemmissä lähteissä tähdistö liitettiin myös kreikkalaisessa tarustossa esiintyneeseen Ganymedekseen, jonka kotka katkoi Olympokselle palvelemaan jumalia. Almagestissä Ptolemaios mainitsee Antinouksen kuudesta tähdestä muodostuvana asterismina, muttei antanut sille tähdistön asemaa.
Tore Edman
Tore Edman (25. heinäkuuta 1904 Arvika Värmlanti, Ruotsi – 16. kesäkuuta 1995) oli ruotsalainen mäkihyppääjä, joka kilpaili 1920- ja 1930-luvuilla. Edman voitti vuonna 1927 Cortina d'Ampezzon MM-kilpailuissa, joihin norjalaiset eivät osallistuneet, normaalimäen kilpailussa kultaa ja samana vuonna Ruotsin mestaruuden.
Wolfgang Nordwig
Wolfgang Nordwig (s. 27. elokuuta 1943 Chemnitz) on itäsaksalainen seiväshyppääjä. Hän voitti kultaa seiväshypyssä vuoden 1972 kesäolympialaisissa Münchenissä tuloksella 550 cm. Neljä vuotta aiemmin Méxicon olympialaisissa hän sijoittui pronssille tuloksella 540 cm. Hän voitti Euroopan mestaruuden ulkoradoilla vuosina 1966 (510 cm), 1969 (530 cm) ja 1971 (535 cm). Hän voitti sisäratojen Euroopan-mestaruuden vuosina 1968, 1969, 1971 ja 1972 .
Seuratasolla Nordwig edusti SC Motor Jenaa. Hänen valmentajansa oli Arthur Linss.
Suojelijat
Suojelijat on 10-osainen draamasarja, joka esitettiin Nelosella keväällä 2008. Sarja kertoo yhdeksästä vartijasta ja yhdestä kultasepänliikkeen omistajasta. Jokainen jakso nähdään aina eri henkilön näkökulmasta. Sarjan tapahtumat nivoutuvat suurin piirtein samaan vuorokauteen.
Sarjan tunnusmusiikkina kuultiin Herra Ylpön & Ihmisten kappale "Kleopatra".
Malus (tähdistö)
Masto (lat. "Malus") oli asterismi, joka kuului osana historialliseen Argo-laivan tähdistöön. Ranskalainen Nicolas Louis de Lacaille yhdisti Maston tähdet Kompassin tähdistöön vuosien 1750–1754 välillä.
Michael T. Weiss
Michael Terry Weiss (s. 2. helmikuuta 1962 Chicago, Illinois) on yhdysvaltalainen näyttelijä, joka tunnetaan parhaiten televisiosarjasta Kameleontti.
Weiss aloitti näyttelemisen jo hyvin nuorena esiintyen paikallisissa televisiomainoksissa. Vuonna 1980 hän sai ensimmäisen elokuvaroolinsa elokuvassa Tavallisia ihmisiä, mutta hänen nimeään ei mainittu lopputeksteissä.
Valmistuttuaan Collegesta Weiss sai ensimmäisen merkittävän roolinsa vuonna 1985 televisiosarjasta Päivien viemää. Hän esiintyi aina vuoteen 1990 asti, jonka aikana Weiss palkittiin Soap Opera Digest -palkinnolla vuonna 1988. Samalla hän työskenteli hetken aikaa henkilökohtaisena kunto-ohjaajana. Vuonna 1996 Weiss sai uransa merkittävämmän roolin televisiosarjasta Kameleontti, jossa hän esitti pääroolia Jarodia. Sarjan aikana Weiss sai muun muassa Saturn-ehdokkuuden. Sarjan loputtua vuonna 2000, siitä ilmestyi vielä kaksi elokuvaa Kameleontti ja . Näiden jälkeen Weiss on esiintynyt vierailevissa rooleissa muun muassa televisiosarjassa Yli synkän virran.
2000-luvulla Weiss on tehnyt muutamia äänirooleja, joista merkittävin on ollut Tarzan, jota hän ääninäytteli elokuvassa Tarzan & Jane, sekä piirrossarjassa Disneyn Tarzanin legenda. Weiss oli myös Justice Leaguen kaksi osaisessa jaksossa " A Knight of Shadows" Etriganin/Jason Bloodin äänenä vuonna 2002. Kolme vuotta myöhemmin hän uusi roolinsa Justice League Unlimitedissä.
Star Trek IV: kotiinpaluu
Star Trek IV: kotiinpaluu, myös Star Trek IV – aikamatka ("Star Trek IV: The Voyage Home") on Leonard Nimoyn vuonna 1986 ohjaama neljäs Star Trek -elokuva.
Tarina lähtee käyntiin Vulkanukselta. Tohtori McCoyn (DeForest Kelley) "Bountyksi" nimeämää kaapattua klingonialusta varustetaan kotimatkaa varten. Spock alkaa tottua uuteen ruumiiseensa, joskaan ei esimerkiksi osaa vastata vointiaan koskevaan kysymykseen, vaan sanoo käsitteen olevan merkityksetön.
Retkikunta palaa kohti Maata, mutta ennen sitä on tuntemattomasta paikasta saapunut Maan lähelle jättimäinen luotain, jota ei pystytä torjumaan ja joka on muuttamassa Maan ilmastoa vähin erin ihmiselle tuhoisaksi. Spock saa sen viestit tulkittua: luotain on tullut tutkimaan, miksi yhteys ryhävalaisiin on katkennut. Maan merissä eläneet ryhävalaat on tuhottu sukupuuttoon useita sukupolvia aiemmin, mutta luotain yrittää yhä löytää niihin yhteyden voimakkailla energiasignaaleilla. Luotaimen alkuperä ja historiallinen yhteys ryhävalaisiin jää elokuvassa selvittämättömäksi.
Kirk ja kumppanit lähtevät uhkayritykseen: on haettava ryhävalaita menneisyydestä korvaamaan menetys, tai ihmisten sivilisaatio kuolee. Uhkayritys päästä aikapoimuun kiihdyttämällä klingonialuksella silmukka auringon ympäri onnistuu, mutta dilitiumkiteet alkavat hajota. Tarvitaan tietynlaista säteilyä niiden kokoamiseen. "Bounty" laskeutuu San Franciscon puistoon joskus 1980-luvulla. Tarvittavaa säteilyä tuottava reaktori löytyy lentotukialus "USS Enterprise"lta. Tunkeutuminen onnistuu ja säteilytallennus saadaan - mutta Chekov jää kiinni ja joutuu kuulusteltavaksi. Hän pakenee, mutta putoaa ja vammautuu. Kirk, McCoy ja Gillian käyvät hakemassa hänet pois leikkauspöydältä ja hoitavat kuntoon - samaan aikaan kun sivuhuoneeseen lasioven taakse teljetyt kirurgit ja hoitajat katsovat ällistyneinä kuinka valtavaa leikkausta vaatinut aivovamma parannetaan ulkoisesti.
Valaat löytyvät vesipuistosta. Spock onnistuu tekemään vulkaanilaisen mielensulatuksen valaiden kanssa ja saa nämä taivutettua yhteistyöhön - sillä ehdolla että ne tosiaan viedään turvaan. Samalla selviää, että naarasvalas on raskaana. Monen mutkan jälkeen valaat saadaan kyytiin ja samalla mukaan tulee yksin elänyt valastutkija Gillian (Catherine Hicks). Hän pääsee uuteen aikakauteen, jossa osoittautuu korvaamattomaksi: onhan hän sen aikakauden ainoa ryhävalaiden tuntija. Valaspari pääsee vapaaksi rajun pakkolaskun jälkeen ja välittää tiedon luotaimelle, joka poistuu, ja Maan olot korjaantuvat.
Enterprisen tuhoamisesta seuraa oikeudenkäynti, ja klingonit vaativat Kirkin luovutusta heidän tuomittavakseen klingonien mielestä heitä kohtaan tehdyistä rikoksista. Vaatimukseen ei suostuta, mutta Kirk saa tuomiokseen alennuksen amiraalista alemman asteen kommodoriksi, ja hänet siirretään uuden Enterprise-A:n kapteeniksi. Neuvoston puhemies (Robert Ellenstein) sanoo, että siinä tehtävässä hän on aina osoittanut ehdottoman pätevyytensä, ja siksi hänet siihen palautetaan.
Officina Typographica
Kirjapaino (lat. "Officina Typographica") on käytöstä poistunut tähdistö, joka sijaitsi Ison koiran vieressä, lähinnä nykyisen Peräkeulan tähdistön alueella. Himmeän tähdistön loi 1700-luvun lopulla saksalainen Johann Bode yhtenä monista merkittäville teknisille keksinnöille omistetuista tähdistöistään. Kirjapainon tähdistö on esiintynyt tähtikartastoista ainakin Boden Uranographiassa, muttei koskaan vakiintunut ja jäi pian kokonaan pois käytöstä.
Left Behind
Left Behind voi tarkoittaa ainakin seuraavia:
Coup de main
Coup de main (monikko coups de main ) on nopea hyökkäys, jolla nopeuden ja yllätyksen turvin tavoite saavutetaan yksittäisellä iskulla. Yhdysvaltain puolustusministeriö määrittelee tämän seuraavasti:
"An Offensive operation that capitalizes on surprise and simultaneous execution of supporting operations to achieve success in one swift stroke."
Alun perin termillä tarkoitettiin rintamahyökkäystä eikä tykistöiskua.
Toisessa maailmansodassa liittoutuneiden ensimmäinen Normandian maihinnousun aikainen maahanlasku Pegasus-sillalle on hyvä esimerkki coup de mainista
Machina Electrica
Sähkögeneraattori () on käytöstä poistunut tähdistö. Se oli yksi saksalaisen Johann Boden vuoden 1800 tienoolla luomista tähdistöistä, joiden inspiraationa olivat merkittävät tekniset ja tieteelliset keksinnöt. Sähkögeneraattorin tähdistö sijaitsi Valaskalan eteläosassa. Toisin kuin Nicolas Louis de Lacaillen teknisten laitteiden mukaan nimeämät tähdistöt, Boden tähdistöt eivät koskaan saavuttaneet merkittävää suosiota ja myös Sähkögeneraattori jäi pian kokonaan pois käytöstä.
Charles Gray
Charles Gray, aik. Donald Marshall Gray, (29. elokuuta 1928 Bournemouth, Hampshire – 7. maaliskuuta 2000) oli englantilainen näyttelijä. Hän näytteli muun muassa Julius Caesaria sarjassa nimeltä "Julius Caesar". James Bond -elokuvassa "Timantit ovat ikuisia" Gray esitti Bondin vastustajaa Ernst Stavro Blofeldia. Toisessa Bond-elokuvassa "Elät vain kahdesti" hän esitti sivuroolihahmo Dikko Hendersonia. Gray on esittänyt myös Sherlock Holmesin seikkailut-televisiosarjassa Mycroft Holmesia sekä ollut kertojana vuoden 1975 The Rocky Horror Picture Showsa. Gray teki myös uran myös teatterinäyttelijänä.
Bradykardia
Bradykardia eli sydämen harvalyöntisyys on rytmihäiriö, jossa sydän lyö liian hitaasti. Sen vastakohta on takykardia eli sydämen tiheälyöntisyys. Bradykardiaksi määritellään tila, jossa leposyke alittaa 60 lyöntiä minuutissa. Yleensä kuitenkin oireita ilmenee vasta sykkeellä alle 50 lyöntiä minuutissa.
Bradykardian voi aiheuttaa sinussolmukkeen toimintahäiriö, jonka yleisin syy on sairas sinus -oireyhtymä (). Tällöin sinussolmukkeen solut muodostavat normaalia vähemmän aktiopotentiaaleja. Bradykardia voi johtua myös AV-solmukkeen eli eteis-kammiosolmukkeen johtumishäiriöistä, jotka luokitellaan I-, II (Mobitz I)-, II (Mobitz II)- ja III-asteen AV-katkoksiin. Katkoksen taustalla voi olla sydämen johtorataan vaikuttava sairaus, kuten akuutti sydäninfarkti, sydänlihastulehdus tai jokin muu sydänlihassairaus. Bradykardia voi johtua myös esimerkiksi lisääntyneestä vagusaktivaatiosta tai sykettä hidastavien lääkkeiden (kuten beetasalpaajien) vaikutuksesta.
Bradykardian hoitona on sykettä hidastavien lääkkeiden käytön lopettaminen ja taustalla olevan sairauden hoitaminen. Akuuteissa tilanteissa voidaan käyttää sykettä nopeuttavia lääkkeitä, kuten atropiinia tai isoprenaliinia. Tietyissä tilanteissa bradykardian hoidoksi voidaan asentaa sydämentahdistin.
Villit Marjaset – elokuva
Villit Marjaset – elokuva ("The Wild Thornberrys Movie") on vuonna 2002 ensi-iltansa saanut yhdysvaltalainen Oscar-ehdokkuuden saanut animaatioelokuva, joka perustuu saman nimiseen televisiosarjaan "Villit Marjaset". Elokuvan ohjasivat Cathy Malkasian ja Jeff McGrath, ja käsikirjoitti Kate Boutilier. Pääosassa ääninäyttelivät muun muassa Lacey Chabert, Tom Kane, Tim Curry ja Lynn Redgrave.
Suomessa elokuva julkaistiin suoraan DVD:lle vuonna 2004 ja sitä on esitetty myös televisiossa Nelosella vuosina 2007 ja 2008.
Perhe nimeltä Villit Marjaset on matkustanut Afrikkaan kuvaamaan luonto-ohjelmaa. Perheen tytär Eliza (Lacey Chabert) huomaa, että eräs šamaani (Kevin Michael Richardson) on antanut hänelle kyvyn puhua eläinten kanssa, muttä hän ei saisi kertoa kenellekään kyvystään. Myöhemmin Eliza huomaa salametsästäjien jahtaavan norsulaumaa sähköistetyllä aidalla, jonka myötä hän yrittää pysäyttää ystävänsä simpanssi Darwinin (Tom Kane) kanssa salametsästäjien aikeet.
Kääpiöhuitti
Kääpiöhuitti ("Zapornia pusilla") on hyvin pieni rantakana, pienempi kuin pikkuhuitti. Se on Suomessa harvinainen vierailija ja täysin rauhoitettu.
Kääpiöhuitti on pikkuhuitin näköinen, mutta vain 16-18 cm pitkä, kun pikkuhuitti on pari senttiä isompi. Vatsapuoli on vaalea, selkäpuoli tumma, naaraan rinta on ruskeansävyinen, koiraan harmaampi. Koirailla ja nuorilla on ruskeassa selässään valkeita pilkkuja.
Kääpiöhuitti pesii Itä-Euroopassa ja Aasiassa. Se on muuttolintu ja talvehtii Afrikassa ja Kaakkois-Aasiassa. Suomessa lajia nähtiin 11 kertaa vuosina 1981-2003 - siis keskimäärin joka toinen vuosi.
Kääpiöhuitti on kosteikkojen laji.
Kääpiöhuitti pysyy pesimäaikana ihmisen näkymättömissä, ja tekee tyypillisesti 4-8 munaa.
Kääpiöhuitti syö hyönteisiä matalasta rantavedestä, ja etsii niitä näköhavaintojensa avulla.
Haarukka (shakki)
Haarukalla tarkoitetaan shakissa siirtoa, jolla uhataan yhdellä nappulalla samanaikaisesti kahta tai useampaa vastapelaajan nappulaa. Haarukointi on erityisen hyvä siirto, koska vastustajan on vaikea suojata tai siirtää turvaan usea nappula yhdellä siirrolla.
Haarukka voidaan nimetä sen nappulan mukaan, joka uhkaa muita nappuloita. Esimerkiksi ratsun suorittama haarukka on ratsuhaarukka ja sotilaan sotilashaarukka. Ratsulla tehty haarukka johtaa usein kvaliteetin eli laadun voittamiseen, jolla tarkoitetaan tornin saamista kevyestä upseerista.
Dante XXI
Dante XXI on thrash metal -yhtye Sepulturan kymmenes studioalbumi, joka julkaistiin 14. maaliskuuta 2006. Se on viimeinen Sepulturan julkaisu, jolla soittaa rumpali Igor Cavalera ja yhtyeen neljäs studioalbumi ilman laulaja-kitaristi Max Cavaleraa.
Tekken (videopeli)
Tekken on Namcon ja julkaisema taistelupeli, joka on "Tekken"-pelisarjan ensimmäinen osa. Peli julkaistiin kolikkopelinä vuonna 1994 ja maaliskuussa 1995 se ilmestyi PlayStationille. "Tekken" oli ensimmäinen yli miljoona kappaletta myynyt PlayStation-peli.
Monen muun tappelupelin tavoin "Tekkenissä" valitaan usean hahmon kokoonpanosta yksi taistelija, jolla otellaan kasvoikkain yksi kerrallaan ilmestyvien vastustajien kanssa. Olennainen osa pelin ja sen seuraajien taistelumekaniikka on myös se, että kutakin pelihahmon raajaa vastaa yksi pelinäppäin; esimerkiksi PlayStation-sovituksessa ympyränäppäintä painettaessa hahmo potkaisee oikealla jalallaan.
Yksinpelin tavoitteena on voittaa Heihachi Mishiman järjestämä Iron Fist -turnaus, joka koostuu yhdeksästä taistelusta. Voittamalla turnauksen eri hahmoilla pelaaja saa lisää taistelijoita kahdeksan alkuvaihtoehdon lisäksi. Peliympäristöinä toimivat eri puolilla maailmaa sijaitsevat tunnetut kaupungit ja nähtävyydet, kuten Angkor Wat, Kioto, Akropolis ja Chicago.
Oletusasetuksissa pelin ottelut jakautuvat kahteen 40 sekuntia kestävään erään, joiden määrää ja kestoa voidaan myös erikseen nostaa tai laskea. Jokaisen erän jälkeen hahmojen elämäpalkit uusiutuvat.
Heihachi Mishima, mahtava ja armoton Mishima Zaibatsu -organisaation omistaja, on ilmoittanut pitävänsä King of the Iron Fist Tournament -nimisen taisteluturnauksen. Palkinnoksi turnauksen voittajalle on luvassa miljardi dollaria. Tapahtumaan osallistuu kahdeksan eri taistelulajien taitajaa ympäri maailmaa. Yksi heistä on voittamaton maailmanmestari, joka ei ole ollenkaan kiinnostunut turnauksen rahapalkinnosta, vaan hän haluaa kostaa Heihachille.
Tämä mies on nimeltään Kazuya Mishima, Heihachi Mishiman poika. Heihachi heitti viisi vuotta vanhan poikansa alas jyrkänteeltä, mutta pahat voimat säilyttivät Kazuyan hengissä. Tästä silti katkeroituneena Kazuya vannoo kuolemaa Heihachille.
Muita turnaukseen osallistuvia henkilöitä ovat muun muassa Paul Phoenix, Marshall Law, Yoshimitsu, Nina Williams, King, Jack ja Michelle Chang.
Yi Jianlian
Yi Jianlian (; s. 27. lokakuuta 1987 Heshan) on kiinalainen koripalloilija.
Yi on pelannut kiinalaisessa Guangdong Southern Tigersissa useiden palkintojen arvoisesti ja vuosina 2007–2012 NBA:ssa, johon hänet varattiin .
Yi on edustanut Kiinan miesten maajoukkuetta muun muassa Ateenan 2004, Pekingin 2008 ja Lontoon 2012 kesäolympialaisissa.
Yin todellinen ikä on ollut kiistan kohteena: hän on syntynyt virallisesti vuonna 1987 mutta eräiden lähteiden mukaan jo vuonna 1984.
Thaddeus Young
Thaddeus Charles Young (s. 21. kesäkuuta 1988 New Orleans, Louisiana) on yhdysvaltalainen koripalloilija. Hän oli ensimmäisen kierroksen 12:s varaus . 203-senttinen Young edusti ensimmäiset seitsemän NBA-kauttaan Philadelphia 76ersia ja pelasi tämän jälkeen kaudet Minnesota Timberwolvesissa ja Brooklyn Netsissä. Heinäkuussa 2016 hän siirtyi osana vaihtokauppaa Indiana Pacersiin.
Young syntyi New Orleansissa, Louisianassa. Myös hänen isänsä pelasi nuoruudessaan koripalloa ja sai Jacksonvillen yliopistossa vuodesta 1976 oltuaan oman NBA-varauksensa vuonna 1978.
Young pääsi high schoolin jälkeen Georgia Institute of Technologyyn.
Vihermehiläissyöjä
Vihermehiläissyöjä ("Merops persicus") on värikäs hyönteisravintoon erikoistunut säihkylintu, joka joskus harhautuu Suomeen asti.
Linnun pituus on 24–26 cm, siipien kärkiväli 36–40 cm ja paino noin 60 g. Melko värikäs höyhenpuku: vihreä yleisväri, siniset posket, oranssi leuanalus ja musta, valkoreunainen silmikkokuvio. Nokka on musta, pyrstö harmaa, ja pyrstön kaksi keskimmäistä sulkaa muodostavat piiskamaisen ulokkeen. Lajin voi sekoittaa vain johonkin toiseen mehiläissyöjälajiin, lähinnä vielä riemunkirjavampaan mehiläissyöjään. Sukupuolet ovat samanvärisiä, mutta nuoret linnut himmeämmän värisiä.
Vihermehiläissyöjä pesii Pohjois-Afrikassa ja läntisessä Aasiassa Kaspianmeren suunnalla. Se on muuttolintu ja talvehtii trooppisessa Afrikassa.
Vihermehiläissyöjä pesii puoliaavikolla, jossa on yksittäisiä puita kuten akaasioita. Se talvehtii avoimessa maastossa.
Laji pesii yhdyskuntina jokivarsilla. Se kaivaa pesätunnelin hiekkatörmään ja naaras munii 4–8 munaa, joita molemmat puolisot hautovat.
Syö pääasiassa ilmassa lentäviä hyönteisiä, enimmäkseen sudenkorentoja ja niiden sukulaisia sekä pistiäisiä kuten mehiläisiä, ampiaisia ja herhiläisiä.
Lehmän vuosi
Lehmän vuosi on suomalainen draamasarja, jota esitettiin Yle TV2 -kanavalla tammikuusta 2006 alkaen. Sarja oli alun perin kuusiosainen, mutta suuren suosion ansiosta siihen kuvattiin kuusi uutta osaa, jotka esitettiin maaliskuusta 2008 lähtien. Kolmannen tuotantokauden kuvaukset alkoivat elokuussa 2008 ja ne jatkuivat jouluun saakka. Kolmas tuotantokausi esitettiin 14. huhtikuuta – 19. toukokuuta 2010.
Sarjan päähenkilö on eläinlääkäri Hanna Takala, joka palaa sarjan alussa kotikuntaansa Haapavirralle. Sarjassa seurataan kyläläisten elämää.
Sarjan katsotuin jakso on ollut ensimmäisen tuotantokauden viimeinen jakso, jota katsoi 768 000 katsojaa. Ensimmäistä tuotantokautta seurasi keskimäärin 675 000 katsojaa.
Toisen tuotantokauden katsotuin jakso oli 16. huhtikuuta esitetty osa 10, jolla oli 695 000 katsojaa. Kyseisellä viikolla "Lehmän vuosi" oli kolmanneksi katsotuin draamasarja "Salattujen elämien" ja "Kotikatsomon" jälkeen. Toista tuotantokautta katsoi keskimäärin 645 000 katsojaa.
Kolmannen tuotantokauden avausjakso keräsi keskimäärin 724 000 katsojaa ja oli samalla kanavansa viikon katsotuin ohjelma. Jakso oli myös sarjan katsotuin jakso sitten ensimmäisen kauden.
Fabrice Muamba
Fabrice Ndala Muamba (s. 6. huhtikuuta 1988 Kinshasa, Zaire) on englantilainen entinen jalkapalloilija, joka edusti valioliigaseura Bolton Wanderersia. Pelipaikaltaan hän oli puolustava keskikenttäpelaaja.
Muamba syntyi Kinshasassa, silloisessa Zairessa. Hän muutti Englantiin 1999 poliittisen turvapaikan saaneen isänsä luo olleessaan 11-vuotias. Muuttaessaan Muamba ei osannut englannin kieltä. Hän kuitenkin sopeutui nopeasti ja menestyi niin urheilussa kuin opiskelussa.
Muamba liittyi Arsenalin juniorijoukkueeseen 2002 ja siirtyi ammattilaiseksi 2005. Hän debytoi edustusjoukkueessa 25. lokakuuta 2005 liigacupin ottelussa.
Arsenal lainasi Muamban mestaruussarjassa pelanneeseen Birmingham Cityyn kaudeksi 2006–2007. Hänet valittiin kauden jälkeen seuran parhaaksi nuoreksi pelaajaksi. Loppukeväällä Muamba siirtyi Birminghamiin pysyvästi noin neljän miljoonan punnan siirtosummalla. Birmingham nousi Valioliigaan ja Muamba kuului koko kauden vakiokokoonpanoon. Birmingham ei kuitenkaan onnistunut säilyttämään sarjapaikkaansa ja elokuussa Muamba siirtyi Boltoniin noin viiden miljoonan punnan siirtohinnalla.
Boltonissa Muamba vakiinnutti nopeasti paikkansa. Muun muassa kaudella 2009–2010 hän pelasi jokaisessa ottelussa ja "The Bolton News" -lehden lukijat valitsivat hänet Boltonin kauden parhaaksi pelaajaksi. Kesällä 2010 Muamba allekirjoitti neljän vuoden mittaisen jatkosopimuksen.
17. maaliskuuta 2012 Muamba sai sydänkohtauksen kesken Tottenhamia vastaan pelattua FA Cupin ottelua. Hän sai pitkään ensihoitoa kentällä, jonka jälkeen hänet kiidätettiin sairaalaan. Ottelu keskeytettiin ja myöhemmin myös Boltonin seuraava ottelu peruttiin. Muamban sydän oli pysähdyksissä 78 minuuttia ennen kuin se saatiin jälleen toimintaan itsenäisesti. Kriittisestä tilasta Muamba toipui lääkärien mukaan ihmeellisen nopeasti. Hän pystyi puhumaan kaksi päivää onnettomuuden jälkeen ja kävelemään kahden viikon kuluttua. Muamballe asennettiin defibrillaattori, minkä jälkeen hän pääsi sairaalasta vietettyään siellä kuukauden. Elokuussa 2012 Muamba ilmoitti lopettavansa uransa.
Muamba on Britannian kansalainen ja hän edustanut Englantia kaikissa nuorten maajoukkueissa alle 16-vuotiaista lähtien. Alle 21-vuotiaiden maajoukkueessa Muamba on toiminut kapteenina ja hän oli mukana ikäluokan EM-kisoissa 2009, joissa Englanti sijoittui toiseksi.
Andreas III
Andreas III (s. noin 1265 – 1301) oli Unkarin ja Kroatian kuningas 1290–1301. 
Hän oli Andreas II:n nuorimman pojan poika ja siten osa Árpádin dynastiaa. Avioliittojen kautta Árpádit olivat sukua lähes kaikille Euroopan hallitsijasuvuille. Isänsä kuoleman jälkeen hän eli Venetsiassa sukulaisten hoivissa, kunnes palasi Unkariin 1290. Hänet kruunattiin Esztergomissa.
Kun Andreas III kuoli vuonna 1301 ilman jälkeläisiä, Unkaria siihen asti hallinnut Árpádin suku sammui. Valtaan nousi pitkien valtataisteluiden jälkeen lopulta Anjou-suvun Kaarle Robert.
Ääretön joulu
Ääretön joulu (KÄDET-105) on hardcore punk -yhtye Terveiden Käsien vuonna 1982 julkaistu 7’’ EP. Sitä pidetään yleisesti yhtenä Terveiden Käsien merkittävimmistä julkaisuista ja yhtenä suomalaisen hardcore punkin merkkiteoksista. EP:n kappaleet ovat erittäin lyhytkestoisia ja aggressiivisesti soitettuja.
Levyn tunnetuimmat kappaleet lienevät ”Pissaa ja paskaa” ja ”Tornion kevät”, joita ovat versioineet myös monet muut yhtyeet. Lappeenrantalainen rock-yhtye Kotiteollisuus versioi ”Pissaa ja paskaa” -kappaleen vuonna 2008 ilmestyneelle "Sotakoira" -albumilleen. Apulanta on soittanut esiintymisissään ”Tornion kevät” -kappaletta ja se päätyi myös live-levylle, joka julkaistiin vuonna 2007 ilmestyneen "Eikä vielä ole edes ilta" -albumin erikoispainoksella.
EP:n julkaisi paremmin suomirock-julkaisuistaan tunnettu tamperelainen Poko Rekords. Se jäi Terveiden Käsien ainoaksi yhteistyöksi Pokon kanssa.
Vuonna 2012 Svart Records julkaisi EP:stä uusintapainoksen. Se julkaistiin sekä tavallisena mustana, että rajoitettuna keltaisena vinyylipainoksena. Aikaisemman, vuonna 1989 ilmestyneen uusintapainoksen julkaisi Hiljaiset Levyt. Albumi nousi Suomen virallisen singlelistan sijalle 19.
Kaikki kappaleet säveltänyt Timo Wiik ja sanoittanut Läjä Äijälä.
Daniel Harvey Hill
Daniel Harvey Hill (12. heinäkuuta 1821 – 24. syyskuuta 1889) oli etelävaltioiden kenraali Yhdysvaltain sisällissodassa. Hänet tunnettiin aggressiivisena komentajana, ja toisaalta syvästi uskonnollisena miehenä, jolla oli kuiva, sarkastinen huumori. Hän oli Stonewall Jacksonin lanko, läheinen ystävä sekä James Longstreetille että Joseph E. Johnstonille, mutta erimielisyydet Robert E. Leen ja Braxton Braggin kanssa maksoivat hänelle konfederaation presidentin Jefferson Davisin suosion. Vaikka hänen sotilaallinen kyvykkyytensä olikin hyvin kunnioitettu, hän ei juurikaan ollut mukana taisteluissa sisällissodan lipussa. Historiankirjoituksessa hänet muistetaan nimellä D.H. Hill.
Hill syntyi Yorkin alueella Etelä-Carolinassa. Hän valmistui West Pointista 1842, 28. luokkansa 56 kadetista, ja nimitettiin Yhdysvaltain tykistöön. Hän kunnostautui Meksikon-Amerikan sodassa, yleni kapteeniksi Contrerasin ja Churubuscon taisteluissa, ja vielä väliaikaiseksi majuriksi urheudesta Chapultepecissa. Helmikuussa 1849 hän erosi armeijasta ja tuli matematiikan professoriksi Washingtonin collegeen (nykyisin Washingtonin-Leen kollege) Lexingoniin Virginiaan.
Sisällissodan alussa hänestä tuli etelävaltioiden armeijan eversti. Hän voitti Big Bethelin taistelun Virginiassa 10. kesäkuuta 1861.
Hän otti osaa 1862 Williamsburgin ja Yorktownin taisteluihin, jotka olivat Virginian niemimaan taisteluista ensimmäisiä, ja johti divisioonaa kenraalimajuriksi ylennettynä Seven Pinesin ja Seven Daysin taisteluissa. 22. heinäkuuta 1862 Hill ja unionin kenraalimajuri John A. Dix tekivät sopimuksen vankienvaihdosta, nimeltään Dixin-Hillin kartellin. Maryland-kampanjassa 1862 Hill ja hänen miehensä taistelivat South Mountainissa ja Antietamin taistelussa. Antietamissa hän puolusti muutamien eri divisioonista olevien miesten kanssa Bloody Laneksi kutsutta tietä juuri taistelun kriittisimmällä hetkellä. Taistelussa kolme hevosta ammuttiin hänen altaan. Hän riitaantui Robert E. Leen kanssa eikä Fredericksburgin taistelun jälkeen saanut ylennystä armeijakunnan komentajaksi. Myöhemmin kesällä 1863 hänen komensi reservijoukkoja Richmondissa ja Erasmus Keyesissä taisteli onnistuneesti John A. Dixiä vastaan. 1863 hänet lähetettiin Tennesseen armeijaan komentamaan kenraaliluutnanttina yhtä Braxton Braggin armeijakuntaa. Hän taisteli sekavassa ja verisessä Chickamaugan taistelussa, jonka jälkeen riitaantui Braggin kanssa. Kun Tennesseen armeijaa uudelleenjärjesteltiin jälleen, Hill jäi ilman komennusta ja Davis alensi hänet kenraalimajuriksi.
Tämän jälkeen hän komensi pienempiä yksiköitä kaukana suurista armeijoista, taisteli Bentonvillessä Pohjois-Carolinassa ja antautui Joseph E. Johnstonin armeijan mukana 26. huhtikuuta 1865.
Sodan jälkeen hän työskenteli "Land We Love"-nimisen lehden editorina ja Arkansasin yliopiston presidenttinä. Hän kuoli Charlottessa ja on haudattu Davidsonin collegen hautausmaahan.
Tōhō
Tōhō kabushikikaisha () on suuri japanilainen elokuvastudio. Sen pääkonttori on Tokion Chiyodassa, ja yhtiö on osa Hankyū Hanshin Tōhō -konsernin ydintä. Tōhōn ylivoimaisesti tunnetuin luomus on Godzilla.
Lännessä Tōhō, jonka nimi kirjaimellisesti käännettynä tarkoittaa "itämaista aarretta", tunnetaan parhaiten lukuisten "daikaijū"- eli jättiläishirviö- ja tokusatsu- eli erikoistehoste-elokuvien tuottajana. Tōhōn "Isoon viisikkoon" kuuluvat Godzilla, Mothra, King Ghidorah, Mechagodzilla ja Rodan, jotka ovat esiintyneet lukuisia kertoja yhtiön tuotoksissa.
Tōhō tunnetaan myös Akira Kurosawan elokuvista, Chōseishin-tuotemerkin alle kuuluvista televisio-ohjelmista ja Studio Ghiblin anime-elokuvista.
Håvard Nordtveit
Håvard Nordtveit (s. 21. kesäkuuta 1990) on norjalainen jalkapalloilija. Hän pelasi kotimaassaan FK Haugesund -seurassa, kunnes siirtyi vuonna 2007 Englannin valioliigan Arsenaliin. 188-senttisen Nordtveitin pelipaikka on keskuspuolustaja.
Nordtveit on pelannut Norjan maajoukkueessa 40 ottelua ja tehnyt niissä kaksi maalia. Ensimmäisen maaottelunsa hän pelasi kesäkuussa 2011.
MG 17
Louis Schmeisserin suunnittelemaan MG 30 –konekivääriin perustunut "Flugzeug-Maschinengewehr MG 17" () suunniteltiin vuonna 1936 kiinteäksi aseeksi Luftwaffen hävittäjiin. Siihen oli asennettavissa synkronointilaite, joka mahdollisti ampumisen pyörivän potkurin läpi.
Lentokoneaseistuksen sodanaikaisen kehityksen myötä 7,92 millin konekiväärit todettiin liian pienitehoisina vanhentuneiksi. Vuodesta 1942 lähtien niitä alettiin muuntaa maajoukkojen käyttöön varustamalla ne olkatuella, uusilla tähtäimillä ja haaratuella sekä kolmijalkatuen kiinnitysmahdollisuudella. Muunnetut aseet jaettiin pääasiassa Luftwaffen maajoukoille.
William Henry Fitzhugh Lee
William Henry Fitzhugh Lee (31. toukokuuta 1837 – 15. lokakuuta 1891), tunnetaan nimillä Rooney Lee tai W. H. F. Lee, oli Robert E. Leen ja Mary Anna Randolph Custisin toinen poika. Hän oli maanviljelijä, konfederaation ratsuväenkenraali ja myöhemmin kongressin jäsen.
Lee syntyi Arlingtonin talossa Arlingtonissa Virginiassa. Hän meni Harvardin yliopistoon ja seurasi isänsä jalanjälkiä menemällä Yhdysvaltain armeijaan 1857 toisena luutnanttina. Hän palveli 6. Yhdysvaltain jalkaväessä Albert Sidney Johnstonin alaisena ja otti osaa Utahin sotaan mormoneja vastaan. Vuonna 1859 hän erosi armeijasta työskennelläkseen "White House" -plantaasillaan Pamunkeyjoen etelärannalla New Kent Countyssa Virginiassa.
Sisällissodan alussa Leestä tuli konfederaation armeijan ratsuväen kapteeni, ja hänet ylennettiin pian majuriksi. Hän palveli alussa läntisimmässä Virginiassa prikaatikenraali William W. Loringin alaisena 1861 ja alkuvuonna 1862. Hänet sijoitettiin everstiluutnantiksi prikaatikenraali J. E. B. Stuartin alaisuuten. Myöhemmin hänestä tuli 9. Virginian ratsuväen eversti.
South Mountainin taistelun jälkeen Lee ylennettiin prikaatikenraaliksi. Hän taisteli Antietamin taistelussa serkkunsa Fitzhugh Leen alaisena. Hän komensi 3. prikaatia Stuartin ratsuväendivisioonasta Fredericksburgin ja Chancellorsvillen taisteluissa. Hän haavoittui Brandy Stationin taistelussa Gettysburgin kampanjan alussa ja jäi Unionin joukkojen vangiksi Hickory Hillissä Virginiassa kaksi viikkoa myöhemmin ollessaan toipumassa.
Lee oli sotavankina New Yorkin osavaltiossa, kunnes hänet vaihdettiin konfederaation armeijaan 25. helmikuuta 1864. Hänet vaihdettiin unionin sotavankina olleeseen prikaatikenraali Neal S. Dowiin. Huhtikuussa hänet ylennettiin kenraalimajuriksi, ja hän komensi ratsuväen armeijakuntaa Petersburgin läpimurron ja isänsä armeijan perääntymisen aikana Appomattox-taistelussa. Sodan lopussa hän oli toiseksi korkea-arvoisin konfederaation ratsuväenupseeri. Hän antautui isänsä kanssa Appomattoxin käräjätalolla. Sodan jälkeen hänet valittiin Virginian senaattiin ja Yhdysvaltain kongressiin 1887, jossa oli vuoteen 1891. Hän kuoli Ravensworthissa ja hänet on haudattu Leen kappeliin Lexingtoniin Virginiaan.
Kyttä antaa kyytiä
Kyttä antaa kyytiä () on hongkongilainen toimintakomediaelokuva, jossa näyttelee muun muassa Jackie Chan. Elokuva on julkaistu vuonna 1985. Elokuva palkittiin 1986 Hongkongin elokuvajuhlilla parhaan elokuvan ja parhaan toimintakoreografian palkinnoilla.
Valtion elokuvatarkastamo asetti elokuvalle ennakkotarkastuksessa 5.6.1987 ikärajan KK (Kokonaan kielletty), joten elokuvaa ei saanut laillisesti Suomessa esittää eikä levittää. Perusteena tarkastamo käytti yleisluontoista termiä: "raaistava". Valitus Valtion elokuvalautakuntaan pysytti täyskiellon voimassa. 21.7.1987 uusintatarkastuksen yhteydessä tarkastamo jälleen pysyi kannassaan ja täyskielto pysyi voimassa. Armoa heltisi vasta 21.9.1992, kun elokuvalle vihdoin annettiin uudessa ennakkotarkastuksessa ikäraja K18 ja se sai saman tien virallisen ensi-iltansa Rakkautta ja Anarkiaa -elokuvafestivaalilla. Ikäraja kuitenkin tarkoitti, että voimassa olevan videolain vuoksi elokuvaa ei kuitenkaan saanut levittää eikä myydä kotivideotallenteena. Vasta aikuissensuurin poistuminen lakimuutoksessa 1.1.2001 vapautti elokuvan täyskiellosta.
Sammy Aaltonen
Sammy Aaltonen eli Sami Aaltonen on suomalainen laulaja ja säveltäjä, joka laulaa Private Line -yhtyeessä ja on bändin perustajajäsen. Hän on myös yhtyeen pääasiallinen säveltäjä ja sanoittaja.
Sami Aaltonen toimii myös äänitetuottajana sekä nauhoittajana. Hän on johtaja levy-yhtiössä "Bad Habit Records" ja lisäksi hänellä on oma äänitysstudio Itä-Helsingissä nimeltään "East Sound Studios".
Aaltonen on soittanut kitaraa myös yhtyeissä Arto Muna ja Millennium, Billion Dollar Babes, S-A-D, Georgie Picket In Colours ja Risequad.
Aaltosen ex-kumppani on suomalainen TV-juontaja Kirsi Salo ja heillä on liitostaan kaksi lasta.
George Washington Custis Lee
George Washington Custis Lee (tunnetaan myös nimellä Custis Lee) (16. syyskuuta 1832 – 18. helmikuuta 1913) oli etelävaltioiden kenraali Yhdysvaltain sisällissodassa. Hän oli Robert E. Leen ja Mary Anna Custis Leen vanhin poika.
1850–1854 hän kävi West Pointin ja valmistui luokkansa parhain arvosanoin. Hänen isänsä oli ylitarkastaja hänen valmistuessaan. Custis Lee sai komennuksen pioneerijoukkoihin, kuten hänen isänsä ennen häntä, kunnes hän erosi Yhdysvaltain armeijasta keväällä 1861 pian sen jälkeen kun Virginia erosi unionista.
Sisällissodan aikana Custis Lee yleni kenraalimajuriksi ja palveli sodan ajan Jefferson Davisin kenttäadjutanttina. Custis Lee tarjoutui sotavangiksi veljensä Rooneyn tilalle, jotta Rooney sai palata kotiin kuolemansairaan vaimonsa luokse. Sodan loppuvaiheessa Custis Lee komensi joukkoja kentällä ja jäi sotavangiksi ensimmäisessä taistelussaan Saylor's Creekissä kolme päivää ennen kuin hänen isänsä antautui Ulysses S. Grantille Appomattoxin käräjätalolla.
Sodan jälkeen hän voitti oikeusjutun valtiota vastaan ja sai sukutilansa, Arlington Housen itselleen. Hän huomasi, ettei kykene ylläpitämään sitä ja myi sen takaisin valtiolle.
Isänsä kuoleman jälkeen hän oli Washingtonin ja Leen yliopiston rehtori vuodesta 1871 vuoteen 1897. Hänet on haudattu Leen kappeliin Lexingtoniin Virginiaan.
12 Rounds
12 Rounds on Renny Harlinin ohjaama yhdysvaltalainen elokuva, jonka pääosassa näyttelee räppäri ja showpainija John Cena. Elokuvan ensi-ilta oli vuonna 2009.
Elokuva kertoo etsivä Danny Fisheristä, jonka tyttöystävä kidnapataan. Saadakseen naisensa takaisin Fisher joutuu kilpailemaan 12 erää kestävässä pelissä.
Andre Iguodala
Andre Tyler Iguodala (s. 28. tammikuuta 1984 Springfield, Illinois) on yhdysvaltalainen koripalloilija. Iguodala aloitti NBA-uransa vuonna 2004 Philadelphia 76ersissä. Vuonna 2012 hän siirtyi Denver Nuggetsiin ja seuraavalla kaudella Golden State Warriorsiin. Ennen NBA-uraansa hän pelasi Arizonan yliopistossa.
198-senttisellä Iguodalalla on isänsä puolelta nigerialaisia juuria. Hän oli ensimmäisen kierroksen yhdeksäs . Iguodalan pelipaikka on joko heittävä takamies tai pieni laituri.
Yhdysvaltain maajoukkueessa Iguodala on voittanut maailmanmestaruuden vuonna 2010 ja olympiakultaa vuonna 2012.
Philadelphia 76ers valitsi Iguodalan vuoden 2004 NBA-varaustilaisuuden yhdeksäntenä varauksena. Heti tulokaskaudellaan hän pelasi avauksessa kaikissa 82 runkosarjaottelussa, ainoana Sixers-pelaajana. Hän oli myös joukkueestaan ainoa, joka teki tripla-tuplan kauden aikana.
Kaudella 2005–2006 Iguodala pelasi jälleen kaikissa otteluissa avausviisikossa. All-Star-viikonloppuna hän sijoittui donkkikisassa toiseksi Nate Robinsonin jälkeen ja hänet valittiin Rookie Challenge -ottelun arvokkaimmaksi pelaajaksi toista kauttaan pelanneiden joukkueen (Sophomores) voitettua tulokaspelaajien joukkueen (Rookies).
Allen Iversonin siirryttyä Denver Nuggetsiin joulukuussa 2006 Iguodalan odotettiin nousevan 76ersin uudeksi johtohahmoksi. Hän paransikin tilastojaan hyvin edellisistä kausista.
Iguodala pelasi Philadelphia 76ersissä kahdeksan kauden ajan. Hän oli näinä vuosina (2004–2012) neljästi joukkueensa eniten pisteitä tehnyt pelaaja ja teki parhaimmillaan lähes 20 pistettä per ottelu (korkein pistekeskiarvo 19,9 kaudelta 2007–2008). Elokuussa 2012 hän siirtyi Denver Nuggetsiin oltuaan osa neljän joukkueen välistä pelaajakauppaa, jossa muita siirtyneitä pelaajia olivat muun muassa 76ersin hankkima Andrew Bynum ja Los Angeles Lakersin hankkima Dwight Howard.
Iguodala on voittanut Golden State Warriorsissa NBA:n mestaruuden vuosina 2015, 2017 ja 2018.
The Ritual
The Ritual on thrash metal -yhtye Testamentin vuonna 1992 julkaistu viides studioalbumi. Tällä albumilla Testament siirtyi thrash metal -tyylistään perinteisemmän heavy metallin suuntaan.
Gargoyle – kammottava kostaja
Gargoyle – kammottava kostaja () on vuonna 2004 ensi-iltansa saanut yhdysvaltalainen toimintakauhuelokuva. Elokuva sai ensi-iltansa poikkeuksellisesti ensimmäisenä Venäjällä muutamaa päivää aikaisemmin ennen Yhdysvaltain ensi-iltaa. Elokuvan ohjasi Jay Andrews, joka oli myös mukana elokuvan tuotannossa ja käsikirjoituksessa. Muut käsikirjoittajat olivat Ion Ionescu ja Bill Munroe. Pääosaa esittivät Michael Paré ja Sandra Hess sekä Fintan McKeown, Kate Orsini ja Tim Abell.
Kaksi CIA-agenttia lähetetään Bukarestiin, Romaniaan ratkaisemaan kidnappausjuttua. He huomaavat jotain selittämätöntä: ilkeä gargoili, jonka luultiin aikaisemmin kuolleeksi ja kadonneen ikuisiksi ajoiksi, on nyt palannut takaisin kostamaan.
Gibson Moderne
Gibson Moderne on kitarayhtiö Gibsonin vuonna 1958 julkaisema kitaramalli. Se oli yksi kolmesta kitaramallista joita yhdessä kutsuttiin "modernistic serieksi". Siihen kuului Modernen lisäksi Flying V sekä Explorer, jota siihen aikaan kutsuttiin vielä Futuraksi.
Moderne epäonnistui mallina. Sen valmistus ei koskaan edes alkanut kunnolla, vaikka mallista oli tehty patentti vuonna 1957. Sitä kuten muutakin Modernistic series -sarjaa moitittiin liiasta uudenaikaisuudesta. Nykyään Moderne on keräilyharvinaisuus, koska sitä on valmistettu hyvin pieni määrä.
Modernea ruvettiin sittemmin valmistamaan uudelleen vuonna 1982.
Ferdinand V
Ferdinand V voi tarkoittaa seuraavia hallitsijoita:
Kaarlo Soinio
Kaarlo Kyösti Soinio (synt. Karl Gustaf Salin, 28. tammikuuta 1888 Helsinki – 24. lokakuuta 1960 Helsinki) oli suomalainen voimistelunopettaja, urheilutoimittaja, voimistelija ja jalkapalloilija, joka kilpaili vuosien 1908 ja 1912 kesäolympialaisissa. Myöhemmin hän oli Helsingin kaupungin apulaispoliisimestari.
Soinio oli mukana Suomen voimistelujoukkueessa, joka voitti miesten joukkuevoimistelun olympiapronssia Lontoossa 1908. Neljä vuotta myöhemmin Tukholman olympialaisissa Soinio oli Suomen jalkapallomaajoukkueessa, joka sijoittui neljänneksi. Hän pelasi Suomen ensimmäisessä ottelussa Italiaa vastaan, mutta loukkaantui ja joutui jäämään pois muista otteluista. Joukkueeseen kuului myös hänen nuorempi veljensä Eino Soinio.
Kaarlo Soinio oli Suomen jalkapallomaajoukkueen kapteeni sen pelatessa kaikkien aikojen ensimmäisen maaottelunsa 22. lokakuuta 1911 Ruotsia vastaan. Kaikkiaan hän pelasi urallaan kolme maaottelua. Kotimaassaan hän edusti Helsingin Jalkapalloklubia, jonka perustajajäseniin hän kuului. Hän voitti HJK:n riveissä Suomen mestaruuden vuosina 1911 ja 1912. Voimistelijana hän edusti Ylioppilasvoimistelijoita.
Urheilu-uransa jälkeen ”Keppari” Soinio työskenteli Suomen Urheilulehden päätoimittajana vuosina 1913–1917 ja Helsingin Sanomien urheilutoimittajana vuosina 1918–1957. Suomen Palloliiton hallituksessa hän istui vuosina 1910–1935. Kansainvälisenä erotuomarina hän toimi sekä jalka- että jääpallossa.
Libba Bray
Libba Bray (oik. Martha E. Bray, s. 11. maaliskuuta 1964 Alabama) on yhdysvaltalainen nuortenkirjailija. Häneltä on suomennettu teos "Kauhun ja kauneuden valtakunta", joka on ensimmäinen osa Brayn kirjoittamasta trilogiasta. Suomentamattomat jatko-osat ovat nimiltään "Rebel Angels" ja "The Sweet Far Thing". Bray asui Teksasissa 26-vuotiaaksi, kunnes muutti New Yorkiin, jossa hän yhä asuu miehensä ja poikansa kanssa. Hänen isänsä oli saarnaaja ja äiti opettaja. Hän on opiskellut teatteria yliopistossa.
Bray joutui 18-vuotiaana vakavaan auto-onnettomuuteen ja joutui käymään läpi 13 leikkausta kuudessa vuodessa korjatakseen kasvonsa. Hänellä on keinotekoinen vasen silmä onnettomuuden seurauksesta.